Národný program vzdelávania  
v neodkladnej zdravotnej starostlivosti a prvej pomoci 

Neodkladná zdravotná starostlivosť (ďalej len "neodkladná starostlivosť") je zdravotná starostlivosť poskytovaná osobe pri náhlej zmene jej zdravotného stavu, ktorý ohrozuje jej život a ktorý bez rýchleho poskytnutia neodkladnej starostlivosti môže vážne ohroziť jej zdravie, spôsobiť náhlu a neznesiteľnú bolesť alebo spôsobiť náhle zmeny jej správania a konania, pod ktorých vplyvom bezprostredne ohrozuje seba alebo svoje okolie; neodkladnou starostlivosťou  je aj zdravotná starostlivosť poskytovaná pri pôrode.) 

Súčasťou  neodkladnej starostlivosti je neodkladná preprava osoby do zdravotníckeho zariadenia,  medzi  zdravotníckymi  zariadeniami a neodkladná preprava darcov orgánov,  tkanív  a  buniek   určených  na  transplantáciu, ktorú vykonávajú poskytovatelia záchrannej zdravotnej služby1,). 

Neodkladná starostlivosť je integrálnou súčasťou komplexnej zdravotnej starostlivosti a v prípade život a závažných zdravie ohrozujúcich stavov je strategickým bodom prevencie smrti, prevencie invalidity a prevencie neprimerane dlhej práceneschopnosti.  

Poskytovanie neodkladnej starostlivosti je charakterizované reťazcom navzájom prepojených opatrení a činností, ktoré sú nevyhnutné na správne riešenie život a zdravie ohrozujúcich udalostí (obrázok 1):

1.	poskytnúť prvú pomoc na mieste náhlej príhody, 

2.	aktivovať odbornú pomoc, 

3.	poskytnúť prednemocničnú neodkladnú zdravotnú starostlivosť na mieste náhlej príhody,

4.	transportovať osobu do nemocnice, ktorá je schopná poskytnúť diagnostiku a liečbu nadväzujúcu na poskytnutú neodkladnú starostlivosť,
 
5.	zabezpečiť poskytnutie komplexnej zdravotnej starostlivosti s cieľom predĺžiť život osoby, zvýšiť kvalitu jej života a zdravý vývoj (vhodná nemocnica s oddelením urgentnej medicíny).

Obr. 1 – Reťaz života

Nemocnica

ZZS
ZZS+transport

PP + 155

Ciele

1.	zachrániť život
2.	zabrániť ďalšiemu poškodeniu 
3.	poskytnúť prvú pomoc
4.	zabezpečiť ZZS

	aktivácia ZS – 155, 158, 150
       Vedomosti + zručnosti
          +„PP“ +
	1. zabezpečenie diagnostiky 
	2. zabezpečenie liečby

    A: Uvoľnenie dýchacích ciest
    B: Dýchanie z pľúc do pľúc
    C: Vonkajšia masáž srdca
    D: Zastavenie krvácania
    E: Stabilizovaná poloha

=
prvá pomoc

Ciele:

1.	zachrániť život
2.	zabrániť ďalšiemu poškodeniu 
3.	poskytnúť komplexnú zdravotnú starostlivosť so zameraním na budúcu kvalitu života

vhodná nemocnica

 obdobia liečby život ohrozujúcich úrazov, ale aj iných závažných poškodení zdravia:

akútne obdobie(10-30´) – OUM  
primárne obdobie – do 1 hod.
sekundárne obdobie – nutná liečba
terciárne – liečba + rehabilitácia 

=

(in) nemocničná neodkladná
 a komplexná 
zdravotná starostlivosť 

Ciele:
1.	zachrániť život
2.	zabrániť ďalšiemu poškodeniu 
3.	poskytnúť prednemocničnú neodkladnú zdravotnú starostlivosť
4.	transportovať osobu do nemocnice

	        transport do NsP
Vedomosti + zručnosti
+„ZZS“+

lieky, prístroje, zdrav. materiál, pomôcky, vozidlo ZZS, profesionálny prístup

        urgentná medicína 
       samostatný  lekársky
        špecializačný  odbor
                    
=
prednemocničná neodkladná zdravotná starostlivosť

Vysvetlivky: PP - Prvá pomoc, ZZS – Záchranná zdravotná služba (RLP - rýchla lekárska pomoc, RZP - rýchla zdravotná pomoc, LZS- letecká záchranná služba), NsP – nemocnica s poliklinikou, OUM -oddelenie urgentnej medicíny nemocnice s poliklinikou

	Cieľom projektu „Národný program vzdelávania v neodkladnej zdravotnej starostlivosti a prvej pomoci“ (ďalej len „národný program“) je vytvoriť na báze všeobecne akceptovaných medicínskych poznatkov systém vzdelávania  pre poskytovanie efektívnej neodkladnej zdravotnej starostlivosti.

V nadväznosti na definíciu neodkladnej zdravotnej starostlivosti, ktorú sme uviedli vyššie1), tiež v nadväznosti na povinnosti zdravotníckeho pracovníka 

a)	poskytovať  bez meškania  prvú pomoc  každej osobe,  ak by bez takejto pomoci bol ohrozený jej  život, alebo bolo ohrozené jej zdravie,  a  ak  je  to  nevyhnutné,  zabezpečiť podľa potreby ďalšiu odbornú zdravotnú starostlivosť) a 

b)	sústavne sa vzdelávať, pričom sústavné  vzdelávanie  zdravotníckych  pracovníkov,  ktorí poskytujú   záchrannú  zdravotnú   službu,  zabezpečuje   operačné stredisko záchrannej  zdravotnej služby a  poskytovateľ záchrannej zdravotnej služby),

ako aj v nadväznosti na povinnosť každého poskytnúť alebo sprostredkovať nevyhnutnú pomoc každej osobe, ktorá  je v  nebezpečenstve smrti, alebo javí známky závažnej poruchy zdravia, ak tým závažným spôsobom neohrozí svoj život alebo zdravie) (vrátane vodičov), je 
možné konštatovať, že požiadavka na schopnosť poskytnúť neodkladnú starostlivosť sa v rôznom rozsahu týka nielen všetkých zdravotníckych pracovníkov a zamestnancov záchranných zdravotných služieb, ale aj zamestnancov iných súvisiacich služieb (hasiči, HZS, BZS), polície a ďalších cieľových skupín [napr. vodiči), SBS, nositelia zbraní, zamestnanci v rámci BOZP), verejnosť a iní]. Tabuľka č. 1 obsahuje prehľad vzdelávacích programov, ktoré je potrebné ponúkať a realizovať pre jednotlivé cieľové skupiny, Tabuľka 2 obsahuje rámcový rozsah požiadaviek na vedomosti a zručnosti v príslušnom vzdelávacom programe.

Cieľové skupiny a vzdelávacie programy

Tabuľka 1

Cieľové skupiny
	
Vzdelávacie programy	

1. Komunitná prvá pomoc
	
•	Verejnosť	BLS-PP	
•	Žiaci stredných škôl, vrátane odborných učilíšť a študenti vysokých škôl	BLS-PP 	
•	Žiadatelia o vodičské oprávnenie	BLS-PP	
•	Vodič profesionál	BLS-PP  	
•	Dobrovoľný pracovník SČK	BLS-PP + AED	

2. Poskytovateľ prvej pomoci
	
•	HaZS (hasič)	BLS-PP + AED	
•	PZ (policajt)	BLS-PP + AED	
•	Horská záchranná služba	BLS-PP + AED 	
•	Vodná záchranná služba	BLS-PP + AED	
•	Banská záchranná služba	BLS-PP + AED	
•	SBS	BLS-PP + AED	
•	Plavčík	BLS-PP + AED	
•	Zdravotnícky záchranár - vodič I.	BLS-PP + AED	
•	vodič DZS	BLS-PP + AED 	
•	Zamestnanci v rámci BOZP	BLS-PP + AED	

Inštruktor pre 1. a 2.	
BLS-PP + AED + témy pedagogických zručností

pokračovanie Tabuľky 1

Cieľové skupiny
	
Vzdelávacie programy	

3. Zdravotnícki pracovníci 
zdravotnej záchrannej služby
	
•	Zdravotnícky záchranár – vodič I.	A-BLS, A-BTLS, P-BLS, P-BTLS + kurz vodiča ZZS	
•	Zdravotnícky záchranár	A-BLS, A-BTLS, P-BLS, P-BTLS + témy ZZS	
•	Zdravotnícky záchranár špecialista 	A-ALS, A-ATLS, P-BLS, P-BTLS, NLS + témy ZZS	
•	Lekár – operátor 	A-ALS, A-ATLS, P-ALS, P-ATLS, NLS + témy ZZS	
•	Lekár špecialista z urgentnej medicíny	A-ALS, A-ATLS, P-ALS, P-ATLS, NLS + témy ZZS	

4. Zdravotnícki pracovníci
okrem zdravotníckych pracovníkov zdravotnej záchrannej služby
	
•	Lekár špecialista (napr.: OAIM, JIS a iní)	A-ALS, A-ATLS, P-ALS, P-ATLS, NLS	
•	Zubný lekár 	A-BLS, A-BTLS, P-BLS, P-BTLS 	
•	Sestry 	BLS-PP + AED	
•	Pôrodné asistentky	BLS+PP+AED+NLS	
•	Farmaceuti	BLS-PP + AED	
•	Asistenti	BLS-PP + AED	
•	Laboranti	BLS-PP + AED	
•	Iní zdravotnícki pracovníci	BLS-PP + AED	

Inštruktor  pre 3. a 4.	
A-ALS, A-ATLS, P-BLS, P-BTLS, NLS + témy ZZS + témy pedagogických zručností

Vysvetlivky:
1.	Základná neodkladná podpora životných funkcií v rozsahu prvej pomoci 
Basic Life Support – BLS-PP
2.	Základná neodkladná podpora životných funkcií dospelých  
Adult Basic Life Support –A BLS 
3.	AED – automatická externá defibrilácia
4.	Základná neodkladná podpora životných funkcií detí 
Pediatric Basic Life Support – P BLS
5.	Rozšírená neodkladná podpora životných funkcií dospelých 
Adult Advanced Life Support–A  ALS
6.	Rozšírená neodkladná podpora životných funkcií detí 
Pediatric Advanced Life Support – P ALS
7.	NLS – neodkladná podpora životných funkcií novorodencov
Rámcový  rozsah požiadaviek 
na vedomosti a zručnosti vo vzdelávacom programe

                                                                                                                                                 Tabuľka 2	

P. č.
pod-
tabuľ-
ky
	
Témy 
vzdelávacieho programu 	
Rozsah vedomostí a zručností

		

komunitná PP  	
poskytovateľ PP	
Zdrav.
záchr. - vodič	
Zdrav.
záchranár
ZZS 	

operátor
OS ZZS	lekár špecialista UM v ZZS
a
lekár špecialista UM v nemocnici	

-	
Zhodnotenie situácie 	+	+	++	+++	+++	++++	

2.1	
Hodnotenie pacienta 	+	+	+	++	+++	++++	

2.2	
Neurológia (CNS, PNS)	+	+	+	++	++	++++	

2.3	
Dýchacie cesty	+	+	+	+++	++	++++	

2.4	
Dýchanie	+	+	+	+++	++	++++	

2.5	
Krvný obeh	+	+	+	++	++	++++	

2.6	
Kostra a svalstvo	+	+	+	+++	++	++++	

2.7	
Poruchy správania	-	+	+	++	++	++++	

2.8	
Urgentné stavy v gynekológii, pôrodníctve a neonatológii	-	+	+	++	++	++++	

2.9	
Pôsobenie prostredia	+	+	+	++	++	++++	

2.10	
Lieky a ich používanie	-	-	-			++++	

2.11	
Triedenie a transport	-	+	++	+++	+++	++++	

-	
Dokumentácia	-	-	+	+	+++	++++	

-	
Systém ZZS  	+	+	++	+	++++	++++	

-	
Komunikácia	+	+	++	+	++++	++++	

-	
Bezpečnosť pri práci	-	+	++	+	+++	++++	

-	
Etika a právo	+	+	+	++	+++	++++	

Grafické znázornenie požiadaviek na vedomosti a zručnosti
z tabuľky 2

	V nasledujúcich tabuľkách sú vytypované základné témy obsahu neodkladnej starostlivosti pre cieľové skupiny a schématicky vyznačené požiadavky na rozsah vedomostí a zručností, ktoré budú spracované v jednotlivých vzdelávacích programoch.

	Cieľom je zjednotenie vzdelávacieho zázemia pre celý reťazec neodkladnej starostlivosti od prvej pomoci na mieste náhlej príhody (v teréne, v nemocnici, v poliklinike, v ambulancii) po začatie definitívnej  komplexnej (interdisciplinárnej) liečby.

Podklady pre tvorbu obsahu vzorových vzdelávacích programov
v neodkladnej zdravotnej starostlivosti a prvej pomoci pre jednotlivé cieľové skupiny

Zhodnotenie pacienta
                                                                                                                                                                                   Tabuľka 2.1	
Vedomosti		Zručnosti	

Komunitná prvá pomoc a poskytovateľ prvej pomoci	
Normálne známky života1		Hodnotenie zrakom, sluchom, hmatom	
Všeobecná anatómia a fyziológia človeka		Spoznať mechanizmus poškodenia, úrazu	
Mechanizmus poškodenia, úrazu		Prvotné vyšetrenie kvalitatívne (ZŽF a krvácanie)	

Zdravotnícki pracovníci zdravotnej záchrannej služby a zdravotnícky záchranár I. - vodič	
Prvky druhotného vyšetrenia dospelých a detí		Známky života	
		Druhotné vyšetrenie (vrátane cielenej anamnézy)	

Zdravotnícky záchranár II.	
Rozšírené poznatky anatómie a fyziológie		Rozšírené zručnosti pri zhodnotení pacienta	
Prvky rozšíreného zhodnotenia pacienta			

Zdravotnícky záchranár špecialista, lekár  špecialista v teréne	
Prvky komplexného zhodnotenia pacienta		Komplexné zhodnotenie pacienta	

Všetci - prevencia náhlych príhod	

Neurologické stavy
                                                                                                                                                                                   Tabuľka 2.2	
Vedomosti		Zručnosti	

Komunitná prvá pomoc a poskytovateľ prvej pomoci	
Základné znalosti o anatómii a fyziológii CNS		Diagnostika vedomia	
Základné znalosti o príčinách bezvedomia		Polohovanie pacienta v bezvedomí 	
Základné znalosti o priebehu kŕčových stavov a ochrane pacienta		Starostlivosť o pacienta v kŕčovom stave 	

Zdravotnícki pracovníci zdravotnej záchrannej služby a zdravotnícky záchranár I.  -  vodič	
Základné znalosti o starostlivosti o pacienta v bezvedomí		Identifikácia hypoglykémie	
		Podávanie per .os. podávaní glukózy 	

Zdravotnícky záchranár II.	
Rozšírené znalosti o neurofarmakológii v UM		Spolupráca s lekárom pri aplikácii vybraných neurofarmák v UM	

Zdravotnícky záchranár špecialista, lekár  špecialista v teréne*	
Komplexné znalosti o neurofarmakológii v UM		*Komplexná neurofarmakologická  liečba v UM	

Dýchacie cesty
                                                                                                                                                                                   Tabuľka 2.3	
Vedomosti		Zručnosti	

Komunitná prvá pomoc a poskytovateľ prvej pomoci	
Základné poznatky z anatómie a fyziológie DC detí a dospelých		Diagnostika priechodnosti DC	
Poznatky o diagnostike priechodnosti dýchacích ciest		Uvoľnenie dýchacích ciest, odstránenie cudzieho telesa	

Zdravotnícki pracovníci zdravotnej záchrannej služby a zdravotnícky záchranár I. - vodič	
Znalosti pomôcok pre zaistenie HDC		Zaistenie priechodnosti DC pomôckami (neinvazívne)	
Princípy odsávania HDC		Zariadenia pre odsávanie z HDC	

Zdravotnícky záchranár II.	
Rozšírené poznatky z anatómie a fyziológie DC u detí a dospelých		Priama vizualizácia cudzieho telesa a odstránenie (aj Magilky)	
Znalosti o poruchách dýchacích ciest u detí a dospelých		Spolupracuje s lekárom pri orotracheálnej intubácii detí a dospelých	
Princípy orotracheálnej intubácie u detí a dospelých			

Zdravotnícky záchranár špecialista, lekár  špecialista v teréne*	

Princípy nasotracheálnej intubácie; obtiažne DC 		*Nasotracheálna intubácia
LMA/Combitube 	
Farmakológia sedácie a relaxácie		Orotracheálna intubácia s farmakologickou podporou	

Princípy chirurgického zaistenia DC		*Chirurgické zaistenie DC v teréne (krykotyretómia deti, dospelí)	

Dýchanie
                                                                                                                                                                                  Tabuľka 2.4	
Vedomosti		Zručnosti	

Komunitná prvá pomoc a poskytovateľ prvej pomoci	
Základné poznatky z anatómie a fyziológie dýchania		Diagnostika dýchania	
Poznatky o ventilačnej podpore detí a dospelých		Dýchanie z pľúc do  pľúc s bariérovými pomôckami	
Znalosti o poraneniach hrudníka			

Zdravotnícki pracovníci zdravotnej záchrannej služby a zdravotnícky záchranár I. - vodič	
Znalosti o kyslíkovej liečbe		Kyslíková liečba	
Vybrané ochorenia a poranenia RS u detí a dospelých		Starostlivosť o poranenia hrudníka (penetrujúce poranenia, vlajúci hrudník) 	
Vybraná farmakológia RS		Dýchanie vakom a maskou	
		Príprava a obsluha ventilátora	
		Spolupráca s lekárom pri použití inhalátora/nebulizátora	
		Spolupráca s lekárom pri podávaní adrenalínu	

 Zdravotnícky záchranár II.	
Rozšírené poznatky z patofyziológie dýchania		Spolupráca s lekárom pri použití nebulizátora	
Rozšírené poznatky z farmakológie dýchania		Spolupráca s lekárom pri prístrojovej ventilácii	

Zdravotnícky záchranár špecialista, lekár špecialista  v teréne*	
Komplexná znalosť farmakológie dýchania		*Farmakologická liečba náhlych porúch dýchania, drenáž hrudníka	

Krvný obeh
                                                                                                                                                                                   Tabuľka 2.5	
Vedomosti		Zručnosti	

Komunitná prvá pomoc a poskytovateľ prvej pomoci	
Základné poznatky o anatómii a fyziológii  KVS		Diagnostika krvného obehu v UM	
Poznatky o diagnostike  krvného obehu		Zastavenie vonkajšieho krvácania 	

Poznatky o zastavení vonkajšieho krvácania		Protišokové opatrenia, diagnostika a prvotná starostlivosť o ACS a NCMP 	
Základné znalosti o šoku, ACS, NCMP		Kompresia hrudníka + AED u poskytovateľov PP	

Zdravotnícki pracovníci zdravotnej záchrannej služby a zdravotnícky záchranár I. -  vodič	
Vybrané ochorenia a poranenia KVS		Meranie tlaku krvi, pulzoxymetria	
		Starostlivosť o amputačné poranenia 	
Znalosti o resuscitácii a defibrilácii		AED, asistencia pri defibrilácii	

Zdravotnícky záchranár II.	
Rozšírené poznatky z anatómie a fyziológie KVS (CO, rytmus)		Základná interpretácia srdcového rytmu	
Základné poznatky o tekutinovej liečbe a prístupov do cievneho systému		Spolupráca s lekárom pri kanylácii periférneho venózneho systému a jeho udržanie	
Znalosti o manuálnej defibrilácii		Spolupráca s lekárom pri manuálnej defibrilácii	
Rozšírené znalosti o KVS farmakológii		Spolupráca s lekárom pri farmakoliečbe KVS	
Poznatky o ošetrení rán		Ošetrenie rán	

Zdravotnícky záchranár špecialista, lekár špecialista v teréne*	
Komplexné znalosti patofyziológie KVS v UM		Tekutinová liečba, náhradné roztoky a krvné prípravky	
Znalosti o interpretácii porúch srdcového rytmu v UM		*Interpretácia porúch srdcového rytmu	
Základy liečby kardioverziou a pacemakrom v UM		Transkutánna aplikácia pacemakra a synchr. kardioverzia, defibrilácia	
Komplexná KVS farmakológia v UM		Komplexná farmakoliečba KVS v UM	
Znalosti o kanylácii CVS		Kanylácia vena . juguláris. Externa	
		Intraoseálna infúzia	

Kostra a svalstvo
                                                                                                                                                                                   Tabuľka 2.6	
Vedomosti		Zručnosti	

Komunitná prvá pomoc a poskytovateľ prvej pomoci	
Základné znalosti o anatómii a fyziológii kostrosvalového systému		Diagnostika poškodení kostry a svalstva	
Základné znalosti o diagnostike poškodení kostry a svalstva		Manuálna stabilizácia krku a tela u detí a dospelých 	
Mechanizmus vzniku poranení		Manuálna imobilizácia  končatín	

Zdravotnícki pracovníci zdravotnej záchrannej služby a zdravotnícky záchranár I. -  vodič	
Poranenia kostí a kĺbov		Spolupráca s lekárom pri imobilizácii celého tela	
Základné znalosti o manuálnej imobilizácii detí a dospelých		Spolupráca s lekárom pri imobilizácii končatín 	
Základné znalosti immobilizácie celého tela detí a dospelých			
Základné znalosti o imobilizácii končatín			

Zdravotnícky záchranár II., zdravotnícky záchranár špecialista	
Rozšírené znalosti o anatómii a fyziológii kostry a svalstva		Vykonanie imobilizácie celého tela	
		Vykonanie jednoduchej imobilizácie končatín	

Zdravotnícky záchranár špecialista, lekár špecialista v teréne*	
Starostlivosť o zlomeniny a dislokácie		Vykonanie imobilizácie končatín a celého tela	

Poruchy správania
                                                                                                                                                                                   Tabuľka 2.7	
Vedomosti		Zručnosti	

Poskytovateľ prvej pomoci	
Znalosti o odozve pacienta a rodiny na kritické situácie 		Poskytnutie podpory a  pomoci pacientovi a jeho rodine 	
Základné znalosti o starostlivosti o pacienta s poruchou správania		
Starostlivosť o pacienta s poruchou správania 	

Zdravotnícki pracovníci zdravotnej záchrannej služby a zdravotnícky záchranár I. - vodič	
		Spolupráca s lekárom pri skľudnení pacienta	

Zdravotnícky záchranár II., zdravotnícky záchranár špecialista	
Znalosti o zhodnotení duševného stavu pacienta		Základné zhodnotenie duševného stavu	
Znalosti o rozpoznaní zanedbávania a týrania			
Znalosti o rozpoznaní zneužívania liekov			
Znalosti o zvládnutí, skľudnení pacienta			

Zdravotnícky záchranár špecialista, lekár špecialista  v teréne*	
Znalosti o farmakoliečbe porúch správania 		Aplikácia farmakoliečby porúch správania 	

Urgentné stavy v gynekológii, pôrodníctve a neonatológii
                                                                                                                                                                                   Tabuľka 2.8	
Vedomosti		Zručnosti	

Poskytovateľ prvej pomoci a zdravotnícky záchranár I. -  vodič	
Základné znalosti o anatómii a fyziológii 		Starostlivosť o fyziologický pôrod a novorodenca	
Základné znalosti o priebehu fyziologického pôrodu		Sledovanie a hodnotenie stavu novorodenca 	
Znalosti o základnej neodkladnej resuscitácii v tehotenstve		Základná neodkladná resuscitácia tehotnej ženy a novorodenca	
	
Zdravotnícki pracovníci zdravotnej záchrannej služby, zdravotnícky záchrnár I. – vodič, zdravotnícky záchranár II.	
Znalosti o základnej podpore životných funkcii novorodenca NBLS		Základná neodkladná resuscitácia novorodenca	
Základné znalosti o gyn/pôrod sledovaní a hodnotení  		Sledovanie a hodnotenie gynekologicko - pôrodníckych  udalostí v UM	
			
Zdravotnícky záchranár špecialista, lekár špecialista  v teréne*	
Znalosti o patologických gynekologicko pôrodníckych  stavoch v UM 		Postupy pri nefyziologickom pôrode v podmienkach UM 	
Znalosti o anatómii a fyziológii dieťaťa		Prístup k chorému dieťaťu a rodičke	
Znalosti o rozšírenej neodkladnej resuscitácii novorodenca		Rozšírená neodkladná resuscitácia novorodenca	
Choroby detí vo vzťahu k UM			
Gynekologicko - pôrodnícka, novorodenecká a detská farmakoliečba v UM		Vykonanie gynekologicko – pôrodníckej , novorodeneckej a detskej farmakoliečby v UM	

Pôsobenie vonkajšieho prostredia
                                                                                                                                                                                 Tabuľka 2.9	
Vedomosti		Zručnosti	

Komunitná prvá pomoc, poskytovateľ prvej pomoci a zdravotnícki pracovníci ZZS, zdravotnícky záchranár I. - vodič	
Základné znalosti o škodlivom pôsobení tepla, chladu a ich  prevencii; techniky chladenia, ohrievania 		Prevencia škodlivého pôsobenia tepla, chladu a základné techniky chladenia a ohrievania	
Základné znalosti o starostlivosti pri popáleninách		Základná starostlivosť pri popáleninách	
Základné znalosti o úrazoch elektrickým prúdom		Základná starostlivosť pri úrazoch elektrickým prúdom	
Základné znalosti pri nežiadúcej reakcii na bodnutie, uštipnute hmyzom, uhryznutie hadom		Základná starostlivosť pri bodnutí, uštipnutí hmyzom, uhryznutí hadom	

Zdravotnícky záchranár II.	
Rozšírené (pokročilé) znalosti o patofyziológii pôsobenia vonkajšieho prostredia		Spolupráca s lekárom pri podporných technikách chladenia a ohrievania 	
Základné znalosti o starostlivosti pri expozícii škodlivým látkam		Základná starostlivosť pri expozícii škodlivým látkam	
Rozšírené znalosti o starostlivosť pri popáleninách  		Spolupráca s lekárom pri rozšírenej starostlivosti o popáleniny	
Rozšírené znalosti o technikách ohrievania a chladenia			

Zdravotnícky záchranár špecialista, lekár špecialista v teréne*	

Komplexné znalosti pri expozícii škodlivým látkam		
Komplexná starostlivosť pri expozícii škodlivým látkam	

Podávanie liekov (PL)
                                                                                                                                                                                 Tabuľka 2.10	
Vedomosti		Zručnosti	

Poskytovateľ prvej pomoci	
	nepodáva		

Zdravotnícky záchranár I. – vodič, zdravotnícky záchranár II.	
Znalosti a princípy asistovaného podávania liekov a podávania liekov		Spolupráca s lekárom pri podávaní liekov pri autoinjekcii	
		Spolupráca s lekárom pri per os. podávaní liekov	
		Spolupráca s lekárom pri subligválnom podávaní liekov	
		Spolupráca s lekárom pri inhalačnom podávaní liekov	
		Spolupráca s lekárom pri podávaní liekov: autoinjekcia	
Technika intravenóznej aplikácie  liekov		Spolupráca s lekárom pri podávaní liekov: per os .	
Zákonné zázemie pre PL		Spolupráca s lekárom pri podávaní liekov: sublingválne	
		Spolupráca s lekárom pri podávaní liekov: inhalačne	
		Spolupráca s lekárom pri podávaní liekov: subcutane a intramuskulárne	
		Spolupráca s lekárom pri podávaní liekov: transkutánne	
		Spolupráca s lekárom pri podávaní liekov: rektálne	
		Spolupráca s lekárom: endotracheálne	
		Spolupráca s lekárom pri intravenóznom podávaní liekov	

Zdravotnícky záchranár špecialista, lekár špecialista v teréne*	

Všeobecné znalosti o PL v prednemocničnej starostlivosti		PL: intravenózne, periférna žila
PL: Centrálny venózny prístup 	
		PL: intraoseálne	
Komplexné farmakologické znalosti		PL: infúznou pumpou	

Triedenie a transport
                                                                                                                                                                                 Tabuľka 2.11	
Vedomosti		Zručnosti	

Poskytovateľ prvej pomoci, zdravotnícki pracovníci ZZS a zdravotnícky záchranár I. - vodič	
Základné princípy triedenia		Dosiahnuť prístup k udalosti	
Základné princípy dvíhania a prenosu		Základné triedenie	
		Dvíhanie a prenos postihnutého bez pomôcok	

Zdravotnícki pracovníci zdravotnej záchrannej služby, zdravotnícky záchranár I. – vodič, zdravotnícky záchranár II. 	
Základné znalosti a princípy ovládania vozidla a obsluhy výbavy a prístrojov		Dvíhanie a prenos postihnutého s príslušnými pomôckami	
Princípy dvíhania a prenosu pomocou technického vybavenia		Základné postupy pri vyslobodzovaní	
Princípy transportu			

Zdravotnícky záchranár špecialista, lekár špecialista v teréne*	
Všeobecné princípy triedenia		Triedenie v praxi	

Všetci	
Technická prvá pomoc – vyslobodzovanie, premiestňovanie, dvíhanie (viď triedenie a transport)	
Všeobecné zásady poskytovania PP	
Komunikácia	
Bezpečnosť a ochrana pri práci	
Etika a právo	

V prílohách tohto materiálu je obsah vyššie uvedených tabuliek spracovaný do podoby minimálnych požiadaviek na vzdelávacie programy pre  kurz komunitnej prvej pomoci, kurz prvej pomoci pre vybrané cieľové  skupiny „Škola prvej pomoci“ a kurz pre inštruktora komunitnej prvej pomoci a inštruktora kurzu poskytovateľov.

V prílohe č. 4 sú uvedené potrebné legislatívne úpravy, ktoré je potrebné vykonať na implementáciu týchto požiadaviek do praxe; je potrebné v čo najkratšom termíne vykonať legislatívne úpravy zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch a stavovských organizáciách v zdravotníctve v znení neskorších predpisov doplnením o problematiku akreditácie kurzov prvej pomoci a kurzov inštruktorov prvej pomoci v pôsobnosti Akreditačnej komisie Ministerstva zdravotníctva pre ďalšie vzdelávanie zdravotníckych pracovníkov, ďalej doplniť splnomocňovacie ustanovenie pre vydanie záväzných štandardov pre kurzy prvej pomoci a kurzy inštruktorov  prvej pomoci podľa tohto národného programu v pôsobnosti MZ SR (napríklad formou výnosu), ďalej je potrebná úprava zákona o pozemných komunikáciách, zákona č.280/2006 Z.z. o povinnej  základnej kvalifikácii a pravidelnom výcviku niektorých vodičov, a s tým súvisiaca legislatívna úprava zákona č. 84/1994 Z. z. o Slovenskom Červenom kríži.
 
Vzdelávacie ustanovizne pripravia projekty a vzdelávacie programy, ktoré budú akreditované ministerstvom zdravotníctva.

										         
PRÍLOHA 1

Minimálne požiadavky 
pre
„Kurz komunitnej prvej pomoci“

Popis a zdôvodnenie

Všetci sa v živote stretávame so situáciami ohrozujúcimi zdravie a život osôb, napr. pri dopravných nehodách, pri rôznych nešťastiach, živelných pohromách, katastrofách a v iných krízových situáciách. Základným cieľom kurzov prvej pomoci je minimalizovať ich následky, stabilizovať a ošetriť postihnutú osobu do príchodu profesionálnej pomoci.

Dopravné úrazy sú hlavnou príčinou smrti a invalidity spôsobených úrazmi. Najčastejšou príčinou je chybné správanie sa človeka. Medzi najčastejšie príčiny úmrtia pri dopravných nehodách patria zadusenie sa a krvácanie. Je potvrdené, že včasná aktivácia odbornej pomoci a poskytnutie účinnej prvej pomoci ešte pred príchodom profesionálnej pomoci na miesto náhlej príhody môže zásadne ovplyvniť závažnosť poranenia a výrazne zvýšiť šancu na prežitie. Vzhľadom na to, že bezprostrednými účastníkmi dopravných nehôd sú vodiči, je potrebné, aby ich kvalifikačné predpoklady na vedenie motorových vozidiel boli budované na báze vedomostí a zručností v poskytovaní prvej pomoci a prevencii dopravných nehôd.  

1. 	Názov vzdelávacej aktivity:	Kurz komunitnej prvej pomoci 
	
2.	Cieľ vzdelávacej aktivity:	1.	osvojenie teoretických a praktických vedomostí a zručností potrebných pre poskytovanie prvej pomoci so zameraním na riešenie najčastejších náhlych život ohrozujúcich a závažných zdravie ohrozujúcich udalostí neúrazového a/alebo úrazového pôvodu a následky a prevenciu dopravných nehôd, 
2.	zdôvodnenie významu poskytovania prvej pomoci v systéme neodkladnej starostlivosti pri náhlych život a zdravie ohrozujúcich udalostiach,
3.	získanie pozitívneho postoja k poskytovaniu prvej pomoci a k prevencii náhleho ohrozenia života a zdravia. 	
3.	Organizačná forma:	Kurz	
4.	Cieľová skupina: 	•	verejnosť,
•	žiadatelia o vodičské oprávnenie,
•	žiaci stredných škôl, vrátane odborných učilíšť a študenti  vysokých škôl,
•	dobrovoľní pracovníci SČK,
•	vodiči profesionáli.	
5.	Požadované vstupné vzdelanie:	Nešpecifikované	
6. 	Metódy výučby 	prednáška, demonštrácia (riešenie modelových situácií),  samoštúdium.	
7.	Materiálno technické zabezpečenie (MTZ)	- dokumentačná a prezentačná technika a 2 modely:
1.	figurína na kardiopulmonálnu resuscitáciu s možnosťou minimálne mechanickej alebo elektronickej kontroly (autokontrola),
2.	figurína na nácvik uvoľnenia cudzieho telesa z dýchacích ciest (určená na nácvik úderu  medzi lopatky Heimlichov manéver),
-	 zdravotnícky materiál na precvičovanie  poskytnutia prvej pomoci postihnutému,
-	 autolekárnička.	
8.	Forma záverečnej skúšky: 	teoreticko  - praktická
	
9. 	Celkový rozsah vzdelávacej aktivity:	Celkový rozsah: 8 hodín 
Teoretická časť: 3 hodiny
Praktická časť: 5 hodín 

Učebný plán kurzu komunitnej prvej pomoci:
Názov predmetu	Počet hodín	
Bezpečnosť a ochrana pri práci (Prevencia dopravných nehôd)	0,15 	
Prvá pomoc	1,5	
Technická prvá pomoc	0,25	
Komunikácia	0,5	
Etika a právo	0,5	
Praktické cvičenia	5	
Spolu	8 	

Teoretické vedomosti vzdelávacej aktivity
1.	poranenia pri dopravných nehodách,
2.	úlohy a miesto prvej pomoci v neodkladnej starostlivosti; reťaz života,
3.	všeobecné zásady poskytovania prvej pomoci,
4.	zhodnotenie stavu postihnutého, vyslobodzovanie, premiestňovanie, aktivácia záchranného systému,
5.	základné život zachraňujúce úkony; základná neodkladná podpora životných funkcií (BLS) - kardiopulmonálna resuscitácia (oživovanie),
6.	poruchy vedomia, bezvedomie a prvá pomoc,
7.	poruchy dýchania, dusenie sa a prvá pomoc,
8.	krvácanie z rán, šok, zlomeniny – prvá pomoc; lekárnička, obväzová technika

Praktické zručnosti vzdelávacej aktivity
1.	zhodnotenie situácie so zameraním na minimalizáciu rizika ďalšieho ohrozenia seba, postihnutého a ďalších osôb, použitie výstražného trojuholníka,
2.	zistenie príznakov ochorenia alebo úrazu,
3.	aktivovanie systému záchrannej zdravotnej služby,
4.	poskytnutie prvej pomoci postihnutému, uvoľnenie dýchacích ciest, dýchanie z pľúc do pľúc, stláčanie hrudníka (masáž srdca), zastavenie krvácania, stabilizovaná poloha.

PRÍLOHA 2

Minimálne požiadavky
pre kurz poskytovateľa  prvej pomoci pre vybrané cieľové  skupiny 
„Škola prvej pomoci“

Poskytovateľ prvej pomoci je integrálnou súčasťou systému záchrannej zdravotnej služby.

	Pojem „poskytovateľ prvej pomoci“ má byť použitý pre osobu, ktorá je ako prvá na mieste náhlej príhody bez ohľadu na jej povolanie (odbornosť, odbornú spôsobilosť) a miesto príhody. Cieľom vzdelávacieho programu pre poskytovateľa prvej pomoci je zabezpečiť školených jedincov, ktorí si osvoja základné vedomosti, zručnosti a pozitívny postoj k poskytovaniu prvej pomoci.
	
	Poskytovateľ prvej pomoci má k dispozícii obmedzené vybavenie na vykonanie prvotného vyšetrenia a ošetrenia a je školený na spoluprácu s personálom záchrannej zdravotnej služby pri zásahu. 

1. 	Názov vzdelávacej aktivity:	
Škola prvej pomoci – základný kurz	
2.	Cieľ vzdelávacej aktivity:	1.	zdôvodnenie významu poskytovania prvej pomoci v systéme neodkladnej zdravotnej starostlivosti pri náhlych život a zdravie ohrozujúcich udalostiach, 
2.	osvojenie si teoretických a praktických vedomostí a zručností potrebných pre poskytovanie prvej pomoci pri riešení náhlych život ohrozujúcich a závažných zdravie ohrozujúcich udalostí neúrazového a/alebo úrazového pôvodu,
3.	získanie pozitívneho postoja k poskytovaniu prvej pomoci a k prevencii náhleho ohrozenia života a zdravia.   	
3.	Organizačná forma:	Kurz	
4.	Cieľová skupina: 	•	zamestnanci právnických osôb určení zamestnávateľom na vyškolenie v poskytovaní prvej pomoci,
•	skupina 2 v zmysle národného programu, u ktorých je požiadavka na vzdelanie v poskytovaní prvej pomoci vyplývajúca  z ich charakteru práce.	
5.	Požadované vstupné vzdelanie:	
stredoškolské a vysokoškolské vzdelanie 	
6.	Metódy výučby:	prednáška, demonštrácie -  riešenie modelových situácií	
6. 	Materiálno technické zabezpečenie (MTZ:	dokumentačná a prezentačná technika (počítač, dataprojektor) a 2 modely: 
1. figurína na kardiopulmonálnu resuscitáciu s možnosťou mechanickej alebo elektronickej kontroly (autokontrola),
2.	figurína na nácvik uvoľnenia cudzieho telesa z dýchacích ciest (určená na nácvik úderu  medzi lopatky Heimlichov manéver),
-	 zdravotnícky materiál na precvičovanie  poskytnutia prvej pomoci postihnutému
-	 autolekárnička 
-	odporúčaná literatúra. 
Na  jeden model maximálne 12 účastníkov.	
8.	Forma 
záverečnej skúšky: 	
teoreticko-praktická
	
9. 	Celkový rozsah vzdelávacej aktivity:	Celkový rozsah: 24 hodín 
Teoretická časť: 8 hodín
Praktická časť: 16 hodín	

Učebný plán školy prvej pomoci:
Názov predmetu	Počet hodín	
Bezpečnosť a ochrana pri práci 	0,5	
Prvá pomoc	5	
Technická prvá pomoc	1	
Komunikácia	1	
Etika a právo	0,5	
Praktické cvičenia	16	
Spolu	24	

Teoretické vedomosti vzdelávacej aktivity:

1.	úlohy a miesto prvej pomoci v neodkladnej zdravotnej starostlivosti, motivačné zázemie poskytovania prvej pomoci (osobnostné a právne),
2.	reťaz života, význam kyslíka pre ľudský organizmus, základné životné funkcie – funkčná anatómia, dýchací systém, srdce a krvný obeh, krv – vzťah k prvej pomoci, transport kyslíka,
3.	diagnostika základných životných funkcií, základné život zachraňujúce úkony,
4.	všeobecné zásady poskytovania prvej pomoci,
5.	základná neodkladná podpora životných funkcií (BLS); kardiopulmonálna resuscitácia, automatická externá defibrilácia,
6.	praktický nácvik BLS,
7.	akútny koronárny syndróm – prevencia a prvá pomoc,
8.	náhla cievna mozgová príhoda – prevencia a prvá pomoc,
9.	poruchy dýchania, dusenie sa a prvá pomoc, kŕčové stavy a prvá pomoc,
10.	poruchy vedomia, bezvedomie, otravy a prvá pomoc,
11.	úrazy, krvácanie z rán, šok – prevencia a prvá pomoc, lekárnička, obväzová technika.

Praktické zručnosti vzdelávacej aktivity:

1.	zhodnotenie situácie so zameraním na minimalizáciu rizika ďalšieho ohrozenia seba, postihnutého a ďalších osôb,
2.	zistenie príznakov ochorenia alebo úrazu,
3.	aktivovanie systému záchrannej zdravotnej služby,
4.	poskytnutie prvej pomoci:
a)	diagnostikovanie priechodnosti dýchacích ciest, uvoľnenie dýchacích ciest, dýchanie z pľúc do pľúc s bariérovými pomôckami,
b)	zastavenie vonkajšieho  krvácania,
c)	protišokové opatrenia, kompresia hrudníka + AED,
d)	diagnostikovanie vedomia,
e)	zabezpečenie polohovania pacienta v bezvedomí,
f)	starostlivosť o pacienta v kŕčovom stave,
g)	diagnostika poškodení kostry a svalstva,
h)	manuálna stabilizácia krku a tela u detí a dospelých,
i)	manuálna stabilizácia končatín,
j)	poskytnutie psychologickej podpory a pomoci pacientovi a jeho rodine, 
k)	prevencia škodlivého pôsobenia tepla, chladu a základné techniky chladenia a ohrievania,
l)	základná starostlivosť pri popáleninách,
m)	základná starostlivosť pri úrazoch elektrickým prúdom,
n)	základná starostlivosť pri bodnutí, uštipnutí hmyzom, uhryznutí hadom,
o)	odovzdanie postihnutého pracovníkom záchranného zdravotného systému.

PRÍLOHA 3

Minimálne požiadavky
pre kurz inštruktora kurzov komunitnej prvej pomoci a 
kurz inštruktora kurzov poskytovateľov prvej pomoci

1. 	
Názov vzdelávacej aktivity:	
Kurz inštruktora kurzov komunitnej prvej pomoci a kurz inštruktora kurzov poskytovateľov prvej pomoci 	
2.	Organizačná forma:	Kurz	
3.	Cieľ vzdelávacej aktivity:	osvojenie teoretických a praktických vedomostí a zručností potrebných pre vyučovanie problematiky prvej pomoci v kurzoch komunitnej prvej pomoci a kurzoch poskytovateľov prvej pomoci „Škola prvej pomoci“ 	
4.	Požadované vstupné 
vzdelanie:	osoby s vyšším odborným vzdelaním alebo vysokoškolským vzdelaním  v zdravotníckych študijných odboroch alebo s vysokoškolským vzdelaním, ktorého súčasťou bolo získavanie poznatkov o ľudskom organizme minimálne 4 semestre	
5.	Metódy výučby:	prednáška, demonštrácie -  riešenie modelových situácií, videotréning s možnosťou počítačovej kontroly	
6. 	Materiálno technické zabezpečenie  (MTZ):	dokumentačná a prezentačná technika (počítač, dataprojektor)
a 2 modely: 
1. figurína na kardiopulmonálnu resuscitáciu s možnosťou elektronickej kontroly alebo počítačového vyhodnocovania záznamu  (autokontrola),
2.	figurína na nácvik uvoľnenia cudzieho telesa z dýchacích ciest (určená na nácvik úderu medzi lopatky Heimlichov manéver),
-	 zdravotnícky materiál na precvičovanie  poskytnutia prvej pomoci postihnutému,
-	 autolekárnička,
-	odporúčaná literatúra. 
Na  jeden model maximálne 15 účastníkov.	
7.	Forma 
záverečnej skúšky: 	
teoreticko-praktická	
8. 	Celkový rozsah vzdelávacej aktivity:	Celkový rozsah: 24 hodín
Teoretická časť: 8 hodín
Praktická časť: 16 hodín	

Učebný plán kurzu inštruktora kurzov komunitnej prvej pomoci a kurzu inštruktora kurzov poskytovateľov prvej pomoci 

Názov predmetu	Počet hodín	
Bezpečnosť a ochrana pri práci 	0,5	
Prvá pomoc	4	
Technická prvá pomoc	1	
Komunikácia	1	
Etika a právo	0,5	
Pedagogika	1	
Praktické cvičenia s dôrazom na aplikáciu pedagogických zručností v odbornej zdravotníckej problematike	
16	
Spolu	24	

Teoretické vedomosti vzdelávacej aktivity:

1. zákonitosti učenia, pedagogické zásady, vyučovacie  metódy, formy a prostriedky,
2. didaktika a metodika teoretickej výučby:
a) úlohy a miesto prvej pomoci v neodkladnej zdravotnej starostlivosti, motivačné zázemie poskytovania prvej pomoci (osobnostné a právne),
b) reťaz života; význam kyslíka pre ľudský organizmus, základné životné funkcie – funkčná anatómia, dýchací systém, srdce a krvný obeh, krv – vzťah k prvej pomoci, transport kyslíka,
c) diagnostika základných životných funkcií, základné život zachraňujúce úkony,
d) všeobecné zásady poskytovania prvej pomoci,
e) základná neodkladná podpora životných funkcií (BLS), kardiopulmonálna resuscitácia. f) automatická externá defibrilácia,
g) praktický nácvik BLS,
h) akútny koronárny syndróm – prevencia a prvá pomoc,
i) náhla cievna mozgová príhoda – prevencia a prvá pomoc,
j) poruchy dýchania, dusenie sa a prvá pomoc, kŕčové stavy a prvá pomoc,
k) poruchy vedomia, bezvedomie, otravy a prvá pomoc,
l) úrazy, krvácanie z rán, šok – prevencia a prvá pomoc, lekárnička, obväzová technika.

Praktické zručnosti vzdelávacej aktivity:

Didaktika a metodika nácviku praktických zručností:
1.	zhodnotenie situácie so zameraním na minimalizáciu rizika ďalšieho ohrozenia seba,        postihnutého a ďalších osôb,
2.	zistenie príznakov ochorenia alebo úrazu,
3.	aktivovanie systému záchrannej zdravotnej služby,

4.	poskytnutie prvej pomoci:
a)	diagnostikovanie priechodnosti dýchacích ciest, uvoľnenie dýchacích ciest, dýchanie z pľúc do pľúc s bariérovými pomôckami,
b)	zastavenie vonkajšieho  krvácania,
c)	protišokové opatrenia, kompresia hrudníka + AED,
d)	diagnostikovanie vedomia,
e)	zabezpečenie polohovania pacienta v bezvedomí,
f)	starostlivosť o pacienta v kŕčovom stave,
g)	diagnostika poškodení kostry a svalstva,
h)	manuálna stabilizácia krku a tela u detí a dospelých,
i)	manuálna stabilizácia končatín,
j)	poskytnutie psychologickej podpory a pomoci pacientovi a jeho rodine, 
k)	prevencia škodlivého pôsobenia tepla, chladu a základné techniky chladenia a ohrievania,
l)	základná starostlivosť pri popáleninách,
m)	základná starostlivosť pri úrazoch elektrickým prúdom,
n)	základná starostlivosť pri bodnutí, uštipnutí hmyzom, uhryznutí hadom,
o)	odovzdať postihnutého pracovníkom záchranného zdravotného systému.

PRÍLOHA 4

LEGISLATÍVNE ÚPRAVY, KTORÉ JE POTREBNÉ VYKONAŤ

1. V zákone o poskytovateľoch zdravotnej starostlivosti

-	doplniť splnomocnenie ministerstva zdravotníctva na akreditáciu kurzov prvej pomoci a kurzov inštruktorov prvej pomoci prostredníctvom Akreditačnej komisie, ktorá je na MZ SR zriadená,
-	doplniť potvrdenie o absolvovaní akreditovaného kurzu prvej pomoci alebo akreditovaného kurzu inštruktora prvej pomoci,
-	doplniť ustanovenia, že iba osoba, ktorá absolvovala akreditovaný kurz inštruktora prvej pomoci od MZ SR je oprávnená vyučovať v kurze prvej pomoci,
-	doplniť prechodné ustanovenie pre realizátorov kurzov prvej pomoci a kurzov inštruktorov prvej pomoci podľa doterajších predpisov, potreba získať akreditáciu od MZ SR,
-	vo vykonávacom predpise k zákonu o poskytovateľoch  „Zásady akreditácie“ upraviť zásady akreditácie pre kurzy prvej pomoci a kurzy inštruktorov prvej pomoci.

2. V zákone o pozemných komunikáciách

-	doplniť ustanovenia, že vzdelávanie v prvej pomoci sa má pre žiadateľov o vydanie vodičského oprávnenia realizovať iba v kurze akreditovanom MZ SR,
-	splnomocnenie ministerstva zdravotníctva na stanovenie minimálnych požiadaviek na kurzy prvej pomoci a kurzy inštruktorov prvej pomoci a rozsahu a formy skúšok.

3. V zákone o Slovenskom Červenom kríži a ochrane znaku a názvu Červeného kríža

-	doplniť ustanovenie, že SČK je tiež v stanovenom termíne povinný predložiť vzdelávacie programy kurzov prvej pomoci na akreditáciu MZ SR.

4. V zákone o živnostenskom podnikaní

-	doplniť pri živnosti „dopravná zdravotná služba“ preukázanie absolvovania MZ SR akreditovaného kurzu prvej pomoci pred vydaním živnosti a každé 2 roky po jej vydaní.

5. V zákone o bezpečnosti a ochrane zdravia pri práci

-	doplniť, že profesionálni vodiči sú povinní absolvovať kurz prvej pomoci a opakovane v pravidelných intervaloch ich opakovať najmenej každých 5 rokov.